polyglot-tagger/wikipedia-language-snippets-filtered huggingface dataset:
மே 1, 1999 அன்று நிக்கலோடியோன் அந்த தொடரின் முன்னோட்டத்தை ஐக்கிய அமெரிக்காவில் 1999 குழந்தைகள்- வாய்ப்பு விருது என்ற தொலைக்காட்சி ஒளிபரப்பிற்குப் பிறகு நடத்தினார். அந்தத் தொடர் அதிகார பூர்வமாக சூலை 17, 1999 அன்று முதல் ஆட்டம் ஒளிபரப்பப்பட்டது.அது உலகெங்கிலும் பாராட்டைப்பெற்றது மட்டுமில்லாமல் இரண்டாவது சீசனிலும் முதல் ஆட்டத்திலிருந்து பெரும் புகழ் அடைந்தது. தி சுபாஞ்ச்பாபு சுகொயர்பான்ட்சு திரைப்படம், என்ற பெயரில் ஒரு திரைப்படம் திரையரங்குகளில் ந்வம்பர் 19, 2004, அன்று வெளியிடப்பட்டது. அதன் தொடர்ச்சி பிப்ரவரி 6, 2015 அன்று வெளியிடப்பட்டது. 2017-ல், அந்தத்தொடர் 11-வது சீசனை ஒளிபரப்பத்தொடங்கிப் பின் 12வது சீசனுக்காகவும் புதுப்பிக்கப்பட்டது.
அந்தத் தொடர் ஆறு ஆனி விருதுகளையும்,எட்டு கோல்டன் இரீல் விருதுகளையும்,நான்கு எம்மி விருதுகளையும், 12 நிக்கலோடியோன் குழந்தைகள் விருப்பம் விருதுஐயும் மேலும் இரண்டு பாப்டா குழந்தைகள் விருது ஐயும் சேர்த்து பற்பல விருதுகளைப் பெற்றது. அந்தத் தொடர் பரவலாகப் புகழ் பெற்றும் ஊகத்தை மையமாக வைத்து சுபான்சுபாபு வின் பால் நிலைப்பாடு தொடர்பான நோக்கம் பற்றி கிளப்பபட்டதையும் சேர்த்து பல பொது சர்ச்சைகளில் சிக்கியது. 2011-ல் கார்ட்டூனின் தலைப்புப்பாத்திரத்துக்கு புதிதாக விளக்கப்பட்ட காளான் இனங்களான சுபான்சிபார்ம சுகுயர்பான்ட்சீ -ன் பெயரிடப்பட்டது. 2017-ல் இந்த தொடரை அடிப்படையாக வைத்து படைக்கப்பட்ட பிராட் வே ம்யூசிகல் பெரிய பாராட்டு விமரிசனத்தைப் பெற்றது.
சுபாஞ்ச்பாபு சுகொயர்பான்ட்சு என்பது ஒரு கடல் உயிரியல் நிபுணர் தயாரித்த ஒரு அமெரிக்கன் அசைவூட்டம் பெற்ற சித்திரத் தொலைக்காட்சித் தொடர் ஆகும்.அந்த நிபுணர் நிக்கலோடியோன் என்ற தொலைக்காட்சி பிணையத்தைச் சேர்ந்த சுடீபன் இல்லன்பர்க்கு ஆவார். இந்த தொடர், தலைப்புப்பாத்திரம் தன் நண்பர்களுடன் சேர்ந்து பிகினி பாட்டம் என்கிற நீருக்கடியிலுள்ள நகரத்தில் மேற்கொண்ட சாகசச்செயல்களையும் முயற்சிகளையும் காலக்கிரமத்தில் வரிசைப்படுத்தி விவரிக்கிறது. இந்த தொடரின் புகழ் மீடியா ஒப்போலையுரிமை யைப் பெற்றது மட்டுமில்லாமல் நிக்கலோடியோன் சானலில் ஒளிபரப்பப்பட்ட தொடர்களிலேயே மீப்பெரு தரவரிசை எண்ணைப் பெற்ற தொடர் என்றும், அதிகம் வினியோகம் செய்யப்பட்ட எம் டி வி பிணைய உடைமை என்றும் பெயர் பெற்றது. 2017-ல் ஊடக ஒப்போலையுரிமை வணிக விற்பனை மூலம் $13பில்லியன் வருவாயை உருவாக்கியது.
காட்சியின் சிறப்பு அத்தியாயங்கள், பாட்சி என்ற நேரடியாக செயல் படும் ஒரு திருடன் மற்றும் பொட்டி என்ற அவனது செல்லக்கிளியால் தொகுக்கப்பட்டது. அவனது பகுதிகள் அசைவூட்டப்பட்ட சித்திரமாக இரட்டைக் கதைகளாக வழங்கப்பட்டது. பாட்சி கற்பனை சுபாஞ்ச்பாபு கிளப்புக்கு தலைவராக சித்தரிக்கப்பட்டார். அவனுடைய மிகப்பெரிய அவா தானே சுபாஞ்ச்பாபுவை சந்திப்பது ஆகும். அவன் காட்சியை நடத்தும்போது அவனது ஆர்வத்தை வேடிக்கை செய்ய பொட்டி விரும்பி , காட்சி நடத்தும் போது அவனுக்கு தொந்தரவு செய்கிறது. பிரஞ்சு நரேடர் என்று அழைக்கப்படும் முன்பறியாத உருவம் ஒன்று அத்தியாயங்களை அறிமுகம் செய்து ஏதோ கடலைப்பற்றிய ஆவணப்படம்போல இடையில் வருபவர்ளைப்பற்றிக் கதை சொல்கிறது. அவனுடைய பங்கு தனித்தன்மையுடன் பேசும் விதம் சக்யுசு கவிசுடவு என்ற கடல் ஆய்வு நிபுணர் போன்றுள்ளது.
இந்த தொடர், அதன் தலைப்புக் கதாபாத்திரம் மற்றும் அவனுடைய நண்பர்களைச் சுற்றி அமைந்துள்ளது. சுபாஞ்ச்பாபு சுகொயர்பான்ட்சு ஒரு சுறுசுறுப்பான மற்றும் தெருள் நோக்குடையகடல் பஞ்சு ஆகும். அவன் பார்ப்பதற்கு செவ்வக வடிவத்தில் அடுப்பங்கரை பஞ்சு போன்ற தோற்றமுள்ளவன். அவன் அன்னாசிப்பழத்தினுள் வெகு ஆழத்தில் காரி என்ற பெயருடன் தன்னுடைய செல்ல நத்தையுடன் வாழ்கிறான். அவன் குழந்தையைப் போன்றவனாய், வாழ்வில் ஆர்வமுள்ளவனும் ஆனபடியால் - கிரசுடி கிராபு என்ற ஒரு துரித உணவகத்தில் பொரிக்கும் அடுநனாக வேலைக்கு சேர்ந்தான். சுபான்ச்பாபின் பிடித்த பொழுது போக்கு செல்லி பிசிங்கு (அதாவது வண்ணத்துப் பூச்சியை பிடிப்பது போல் , இழுது மீனை பிடிப்பது மற்றும் வழலை நுரையை விரிவான வடிவங்களில் குமிழிகளை ஊதுவது ஆகும்.
இந்த தொடர் ஏற்பட உதவிய பல கருத்துக்கள் இல்லன்பர்கு 1989-ல் உருவாக்கிய தி இன்டெர்டைட்ல் சோன் என்கிற முன்பு எப்போதும் பிரசுரிக்கப்படாத கல்விசார் நகைச்சுவை நூலிலிருந்து ஆரம்பித்தது. இரோக்கோவின் நவீன வாழ்க்கை இரத்து செய்யப்பட்டபின் அவருடன் பணி செய்த இடாம் கென்னி என்பவரை முக்கிய கதா பாத்திரத்துக்கு ஒலி கொடுப்பதற்காக அணுகினார். மேலும் அவர் 1996-ல் சுபாஞ்ச்பாபு சுகொயர்பான்ட்சு -ஐ தொலைக்காட்சித்தொடராக விரிவாக்க ஆரம்பித்தார். சுபான்சுபாப்பு ஆரம்பத்தில் சுபான்சு பாய் என்றும் மேலும் அந்தத் தொடர் சுபான்சுபாய் அகாய் என்றும் பெயரிடுவதாக இருந்தது. ஆனால் இரண்டும் ஏற்கெனவே காப்புரிமை செய்யப்பட்டிருந்ததால் மாற்றப்பட்டது
இதர கதா பாத்திரங்கள்தொடர் முழுவதும் மீண்டும் மீண்டும் தோன்றுகின்றனர். அவர்கள் சுபாஞ்ச்பாபுவும் பாட்ரிக்கும் வழிபாடு செய்யும் கூ இலாகூனைச் சேர்ந்த தசைப்பிடிப்புள்ள உயிர்க் காவலன் லார்ரி என்கிற இரால் ; சுபெக்டர் என்கிற ஒரு கொள்ளைக்காரன் பறக்கும் இடச்சுமனிதன ஓய்வு பெற்ற மீநாயகன் மெர்மைடு மனிதன் , பார்னகிள் பையன் ஆவர்.
சுல்பிகர் பாபர் ( பாக்கிஸ்தான் துடுப்பாட்ட அணி வீரர் ஆவார். இவர் பாக்கித்தான் அணிக்காக தேர்வுத் துடுப்பாட்டம், பன்னாட்டு இருபது20, ஒருநாள் பன்னாட்டுத் துடுப்பாட்டப் போட்டிகளில் விளையாடி வருகிறார்.வலதுகை மட்டையாளரான இவர் இடதுகை கழல் திருப்பப் பந்துவீச்சாளர் ஆவார். இவர் பாக்கித்தான் தேசிய அணி. முல்தான் டைகர்ஸ், குவெத்தா பியர்ஸ், நீர் மற்றும் ஆற்றல் நிருவாக அணி, மற்றும் பாக்கித்தான் அ அணி ஆகிய அணிகளில் விளையாடி வருகிறார்.
2016 ஆம் ஆண்டில் பாக்கித்தான் சூப்பர் லீக் தொடரில் கிராண்ட் எலியட்டுடன் இணைந்து பத்தாவது இணைக்கு 63 ஓட்டங்கள் எடுத்தார். இதன்மூலம் பத்தாவது இணைக்கு அதிக ஓட்டங்கள் எடுத்த இணை எனும் சாதனை படைத்தார். . 2018 -19 ஆண்டிற்கான குவைத் -இ- அசாம் வாகையாளர் கோப்பைகான தொடரில் 6 போட்டிகளில் . 31 இலக்குகளை வீழ்த்தினார். இதன்மூலம் அதிக இலக்குகள் வீழ்த்தியவர்கள் வரிசையில் முதலிடம் பிடித்தார்.
பாக்கித்தான் முதலமைச்சர் அணி மற்றும் பாக்கித்தான் அவைத்தலைவர் அணிக்கும் நடைபெற்ற போட்டியில் 22 ஓட்டங்களை விட்டுக் கொடுத்து 6 இலக்குகளைக் கைப்பற்றினார்.
புது அசிரியப் பேரரசில் கையாண்ட வேளாண் முறையே அரராத்து இராச்சியதிலும் கையாளப்பட்டது. போர்க் கைதிகளை தொழிலாளர்களாக பயன்படுத்தினர். தானியங்கள், குதிரைகள், காளைகள் முதலியன வரியாக அரசுக்கு செலுத்தினர். அமைதிக் காலங்களில் அரராத்து வணிகர்கள், அசிரியர்களுடன் மது, இரும்பு, குதிரைகள் மற்றும் கால்நடைகளை பண்டமாற்று முறையில் வணிகத்தில் ஈடுபட்டனர்.
உரார்த்து இராச்சியம் , விவிலியம் கூறும் அரராத்து மலைகளை மையமாகக் கொண்ட இராச்சியம் ஆகும். தற்கால ஆர்மீனியாவின் மேட்டு நிலங்களில் வளர்ந்த அரராத்து இராச்சியத்தின் ஹுரியத் மக்கள், தற்கால ஆர்மீனியா, அசர்பைஜான், ஜார்ஜியா, ஈரான், ஈராக் மற்றும் துருக்கி நாடுகளின் பகுதிகளை கிமு 858 முதல் கிமு 590 முடிய 268 ஆண்டுகள் ஆண்டனர்.
உரார்த்து இராச்சியம் கிமு ஆறாம் நூற்றாண்டின் இறுதியில் வீழ்ச்சி அடைந்து கொண்டிருந்த நேரத்தில், பாரசீகத்தின் மீடியாப் பேரரசினர் கிமு 590ல் அரராத்து இராச்சியத்தை முழுவதுமாகக் கைப்பற்றினர். தற்கால ஆர்மினிய மக்களின் முன்னோர்கள் உரார்த்து மொழி பேசியவர்கள் எனக்கருதப்படுகிறது.
அரராத்து இராச்சியத்தின் நிலப்பரப்புகள் மேற்கில் அனதோலியா மற்றும் மெசொப்பொத்தேமியாவும், கிழக்கில் ஈரானியப் பீடபூமி, ஆர்மீனியன் மேட்டு நிலங்களைக் கொண்டது. அரராத்து இராச்சியத்தின் தென்மேற்கில் புது பாபிலோனியப் பேரரசும், தெற்கில் மீடியாப் பேரரசும் இருந்தது.
வயிற்றில் விரை தேங்கிவிட்ட நிலை, புற்ருநோய்கள் மரபு வழியாக உள்ள குடும்பங்கள் ஆகியன பாதிப்புக் காரணகிளாகும். இது பொதுவாக கருச்செல் கட்டி என வகைப்படுத்தப்படுகிறது. கருச்செல் கட்டியானது விரைப்புற்றுக்கட்டி மற்றும் விரைப்புற்றுக்கட்டி இல்லாதது ஆகிய இருவகைப்படும். பாலின உறுப்புக் கட்டிகள் மற்றும் நிணநீர்ச் சுரப்பிப் புற்று நோய் போன்றனவும் இதில் அடங்கும். உடற்கூறு சோதனை, கேளா ஒலி அலகீடு மற்றும் குருதிப் பரிசோதனை போன்றவற்றின் மூலம் இதனைக் கண்டறியலாம்.
விந்தகத்தில் கட்டி அல்லது விதைப்பையில் வலி அல்லது வீக்கம் ஆகியவை இதன் முதன்மையான அறிகுறிகளாகும். மரபுவழியாக புற்றுநோய் உள்ள குடும்பங்களில் உள்ள ஆண்கள் மாதந்தோறும் விந்தகப் பரிசோதனை செய்வதாக அமெரிக்கப் புற்றுநோய் சங்கமானது கூறியுள்ளது. மேலும் அமெரிக்க சிறுநீரகவியல் சங்கமானது அனைத்து இளம் வயதினரும் மாதந்தோறும் விந்தகப் பரிசோதனை செய்யப் பரிந்துரை செய்கின்றது.
விரைச்சிரைப் புற்றுநோய் என்பது குணப்படுத்தக்கூடியது ஆகும்.அறுவைச் சிகிச்சை, கதிரியக்கச் சிகிச்சை, வேதிச்சிகிச்சை அல்லது முதல்நிலை உயிரணு மாற்றம் போன்ற பல முறைகளில் சிகிச்சைகள் உள்ளன. மேலும் இந்தப் புற்றுநோயானது பரவினாலும் வேதிச்சிகிச்சை மூலமாக 80 விழுக்காடு மேலாக இதனைக் குணப்படுத்த இயலும்.
விரைப் புற்றுநோய் அல்லது விந்தகப் புற்றுநோய் என்பது ஆண் இனப்பெருக்க விந்தகத்தைப் பாதிக்கக்கூடிய ஒருவகை புற்று நோய் ஆகும். விந்தகத்தில் கட்டி அல்லது விதைப்பையில் வலி அல்லது வீக்கம் ஆகியவை இதன் அறிகுறிகளாகும். சிகிச்சைகளினால் மலட்டுத்தன்மை ஏற்பட வாய்ப்புள்ளது.
கஜா புயல் என்பது வங்கக் கடலில் உருவாகிய புயல் ஆகும். இது 2018 வடகிழக்குப் பருவமழைக் காலத்தில் ஏற்பட்ட முதலாவது புயலாகும். தமிழகக் கடற்கரையை கடக்கும்போது கடும் புயலாக இருந்ததால் அதிக வேகத்துடன் காற்று வீசியதோடு, கன மழையும் பெய்தது. இதன் காரணமாக ஏற்பட்ட விபத்துகளில் சிக்கி 63 பேர் உயிரிழந்தனர். இயற்கை வளங்கள், தோப்பு மரங்கள், விவசாயப் பயிர்கள், மக்களின் உடைமைகள் ஆகியனவற்றிற்கு பெருத்த சேதம் ஏற்பட்டது.
வங்கக்கடலின் அந்தமான் கடல் பகுதியில் முதலில் குறைந்த காற்றழுத்த தாழ்வுப் பகுதி நிலவியது. பின்னர் அது வலுவடைந்து, காற்றழுத்தத் தாழ்வு மண்டலமாக தென்கிழக்கு வங்கக்கடல் மற்றும் அதனை ஒட்டியுள்ள வடக்கு அந்தமான் கடல் பகுதியில் நிலைகொண்டிருந்தது.
கேரளத்தைத் தாண்டி அரபிக் கடலுக்குள் நுழைந்த பின்னர் ஆழ்ந்த காற்றழுத்தத் தாழ்வு மண்டலமாக மாறியது. மீண்டும் புயலாக மாறும் என எதிர்பார்க்கப்பட்டது.
இரகுநாதராய தொண்டைமான் 1686 ஆண்டு முதல் 1730 வரை தன் நாட்டை வலிமையாக்கி ஆண்டார். மேலும் இவர் இராமநாதபுர அரசரான இரகுநாத கிழவனிடம் நட்போடு இருந்தார். 1720 ஆம் ஆண்டில் இராமநாதபுர அரசர் இறந்ததைத் தொடர்ந்து, அடுத்த அரசராக பவானி சங்கரை முதலாம் சரபோஜி ஆதரித்தார். ஆனால் பவானி சங்கருக்கு எதிராக தாண்ட தேவரை இரகுநாதராய தொண்டைமான் ஆதரித்தார். இதையடுத்து சரபோஜியின் ஆதரவோடு தாண்ட தேவரைத் தோற்கடித்து, பவானி சங்கர் அரியணையைக் கைப்பற்றினார். பவானி சங்கருக்கு தான் கொடுத்த ஆதரவை மாற்றிக் கொண்ட சரபோஜி 1723இல் இராமநாதபுரத்தின்மீது படையெடுத்தார். இந்த விசயத்தில் இரகுநாதராய தொண்டைமான் தாண்ட தேவரையே ஆதரித்து அவரை வெற்றிபெற வைத்தார். 1730 ஏப்ரலில் இரகுநாதராய தொண்டைமான் இறந்தார். அதன்பிறகு அவரது பேரனான விஜயரகுநாதராய தொண்டைமான் அரியணை ஏறினார்.
இரகுநாதராய தொண்டைமான் தனி ஆசிரியரிடம் பயிற்றுவிக்கப்பட்டார், 1661 இல் இவரது தந்தையின் மரணத்திற்குப் பின்னர் அவரது பதவிக்கு இவர் வந்தார். 1675 இல் இராமாநாதபுர அரசரும் இவரது மைத்துனருமான இரகுநாத கிழவன், இவரது உடமைகளை அங்கீகரித்தார். இராமநாதபுரம் அரசருக்காக இரகுநாதராய தொண்டைமான் பல போர்களில் ஈடுபட்டார். இவரது சேவையையும் நன்றியுணர்வையும் பாராட்டும் விதமாக இவருக்கு 1625 ஆம் ஆண்டில் திருமயம் கோட்டை மற்றும் நிலங்களையும் அளித்து, "புதுக்கோட்டை அரசர்" என்ற பட்டத்தையும் பயன்படுத்த அனுமதித்தார்.
விசயநகரப் பேரரசின் மன்னரான மூன்றாம் ஸ்ரீரங்கரிடம் படைத் தளபதியாகவும், கள்ளர் இனத் தலைவராகவும் இருந்த ஆவடையரகுநாத தொண்டைமானின் மகனாக 1641இல் இரகுநாதராய தொண்டைமான் பிறந்தார். ஆவடையரகுநாத தொண்டைமானின் வீரத்தையும் அவரது இரணுவப் பணிகளையும் பாராட்டி ஸ்ரீரங்கர் அவருக்கு 1639 ஆம் ஆண்டு ராயராகுத்த ராயவஜ்ரீடு ராயமன்னீடு ராய என்ற பட்டத்தையும் ஏராளமான நிலங்களையும், பரிசுகளையும் அளித்தார்.
இரகுநாதராய தொண்டைமான் என்பவர் புதுக்கோட்டை மன்னர்களில் முதலாமானவர் ஆவார். இவர் 1686 முதல் 1730வரை ஆட்சி செய்தார். இவரது வாழ்வின் துவக்கத்தில் இராமநாதபுரம் சேதுபதியிடம் போர்த் தலைவராக தனது வாழ்வைத் துவக்கினார். சேதுபதியிடம் இவர் ஆற்றிய பணிகளுக்காக 1686 ஆம் ஆண்டு, இவரை புதுக்கோட்டையின் சுதந்திர ஆட்சியாளராக சேதுபதி அங்கீகரத்தார்.
இவர் 1992 இல் மெல்பார்ன் பல்கலைக்கழகத்துக்கே திரும்பிவந்தார். இங்கு இவர் பார்க்கெசு வான்காணக துடிமீன் அளக்கைத் திட்ட ஆய்வு நல்கையைப் பெற்றுள்ளார். இவர் முதலில் எப்படி பால்வெளிகள் ஒளியை வளைக்கின்றன அதாவது ஈர்ப்பு வில்லையை உருவாக்குகின்றன என்பதை றியக் கருதினார். இன்று, இவரது ஆய்வுக்குழு ஆத்திரேலியத் தொலைநோக்கி செறிநிலை அணி, ஜெமினி தொலைநோக்கி, அபுள் தொலைநோக்கி, சந்திரா -கதிர் வான்காணகம் ஆகிய ஏந்துகளையும் கருவிகளையும் பயன்படுத்துகிறது. மேலும், இவர் மேற்கு ஆத்திரேலியாவில் நிறுவப்படவுள்ள புதிய தாழ் அலைவெண் கதிரியல் தொலைநோக்கியை வடிவமைப்பதிலும் பன்னாட்டு கூட்டிணையத்துக்கு உதவி நல்கிவருகிறார். இவரது அறுதி குறிக்கோள் புடவியின் முதல் வாயில்களைக் கண்டறிதலாகும். இத்தகவலைத் தன் ஆய்வுகள் வழியாக மீள்மின்னணுவாக்க நீரக அணுக்களைக் கண்டுபிடித்து நொதுமல்நிலை நீர்க வளிம முகில்களின் கட்டமைப்பைப் பகுப்பாய்வு செய்து அறிய முயன்றார். மேலும் இவர் துடிமீன் உமிழ்வுப் பகுதிகளிலும் அண்டவியலிலும் முர்ச்சிசன் அகல்புல அணி பற்றியும் கரும்பொருண்மம் பற்றியும் ஆய்வுகள் மேற்கொண்டு வருகிறார்.
இவர் 1975 இல் மெல்பார்னில் உள்ள மொனாழ்சு பல்கலைக்கழகத்தில் இருந்து வானியற்பியலில் இளவல் பட்டம் பெற்றார். என்றாலும் பல்கலைகழகத்தில் அடைந்த கொடுமையான பட்டறிவு அவரை விக்டோரிய அரசு பொதுப்பணித்துறையில் சேர வைத்தது. இங்கு இவர் நிலபுல கோள்முதலிலும் விற்பனையிலும் ஈடுபட்டார். இப்பணியில் நான்காண்டுகள் வெற்றிகரமாக முடித்ததும், தன் இருபதுகளின் நடுவில் அப்பணி தனக்கு மன நிறைவளிக்காமையை உணர்ந்தார். எனவே, இவர் கெம்பிரிட்ஜ் பல்கலைக்கழக வானியல் துறைத் தலைவராக இருந்த மார்ட்டின் இரீசுக்குக் கடிதம் எழுதியுள்ளார். அவர் இவருக்கு ஊக்கம் ஊட்டினாலும் அங்கு சேரும் முன் குறைந்தது முதுவர்பட்டம் பெற்றபின் சேரும்படி அறிவுறுத்தியுள்ளார். இவர் 1980 இல் சசெக்சு பல்கலைக்கழகத்தில் மூதறிவியல் பட்டத்தைப் பெற்றார். மேலும் இவர் 1985 இல் முனைவர் பட்டத்தை ஈர்ப்பு வில்லையாக்கத்திலும் அண்டவியலிலும் கேம்பிரிட்ஜ் பல்கலைக்கழகதில் பெற்றார். இவர் பின்னர் டொரான்டோ பல்கலைக்கழகத்தில் ஈர்ப்பு வில்லைத் துடிமீனாகிய அய்ன்சுட்டீன் குருசு பற்றிய முதுமுனைவர் ஆய்வில் சேர்ந்தார்.
இவர் ஆத்திரேலியாவில் உள்ள வட்கிழக்கு விக்டோரியாவில் 1951 ஜூலை 3 இல் பிறந்தார். இவர் தல்லாங்கத்தா தொடக்கநிலைப் பள்ளியில் படிக்கத் தொடங்கினார். பிறகு தன் ஆறம் அகவையில் மெல்பார்னுக்குச் சென்று அங்கே பிளாக்பர்ன் சவுத் தொடக்கநிலைப் பள்ளியில் படித்தார். பின்னர் மெல்பார்னில் உள்ள பிரெசுபித்தேரிய மகளிர் கல்லூரியில் சேர்ந்து படித்தார். இவரது தந்தையார் ஒரு பொறியாளர்; தாயார் பள்ளிப் புவிப்பரப்பியல் ஆசிரியர். இருவருமே இளமையிலேயே இவருக்கு இயற்பியலிலும் அறிவியலிலும் கணிதவியலிலும் ஆர்வம் ஊட்டினர். இவர் தனது பள்ளி இறுதியாண்டில் சிட்னி பல்கலைக்கழகத்தில் ஒருவிரிவுரையைக் கேட்டதுமரது தந்த ஊக்கத்தால் வானியலில் ஆர்வம் கொள்ளலானார். இந்த விரிவுரை அண்டவியல் பற்ரியது; இதை ஆற்றியவர் ஆத்திரேலியாவே கொண்டாடும் அறிவியலாளராகிய இராபெர்ட் மே ஆவார்.
இரேச்சல் வெப்சுட்டர் ஓர் ஆத்திரேலிய வானியற்பியலாளர் ஆவார். இவர் ஆத்திரேலியாவில் இயற்பியலில் பெர்ராசிரியர் ஆகிய இரண்டாவது பெண்மணியாவார். இவரது ஆய்வுப் புலங்கள் அண்டவியலும் புறப்பால்வெளி வானியலும் ஆகும்; இவர் கருந்துளைகளையும் புடையின் முதல் கட்ட விண்மீன்களையும் ஆய்வு செய்கிறார். இவர் கேம்பிரிட்ஜ் பல்கலைக்கழகத்தில் முனைவர் பட்டம் பெற்று டொரண்டோ பலகலைக்கழகத்திலும் மெல்பார்ன் பல்கலைக்கழகத்திலும் முதுமுனவர் ஆய்வாளராக விளங்கினார்.
இவர் தேசிய வானியல் குழுவின் தலைவர் ஆனார். இவர் பிறரோடு இணைந்து இயற்பியலில் மகளிர் எனும் திட்டத்தை உருவாக்கினார். இதனால் பல பெண்கள் மெல்பார்னில் இயற்பியலைக் கற்றுத் தேறிப் பட்டம் பெற்றனர்.
புது எகிப்திய பேரரசரும், எகிப்தின் இருபதாம் வம்சத்தின் இரண்டாம் பார்வோன் மூன்றாம் ராமேசசின் கல்லறைக் கட்டிடத்தில் , பிலிஸ்திய மக்கள் குறித்த கல்வெட்டுக் குறிப்புகள் உள்ளது. அக்கல்வெட்டில் பிலிஸ்திய மக்களை பிர்ஸ்ட்கள் என்றும் கடலோடிகள் என்றும், பிலிஸ்தியர்கள் கிமு 1190-இல் அனதோலியா, சைப்பிரசு மற்றும் சிரியாவின் பகுதிகளை தாக்கி, இறுதியில் எகிப்தை தாக்கியதாகவும், போரில் தோற்ற பிலிஸ்தியர்கள் எகிப்தியர்களின் அனுமதியுடன் பாலஸ்தீனத்தின் கடற்கரைப் பகுதிகளில் குடியேறியதாக குறிப்புகள் உள்ளது. பிலிஸ்திய மக்கள் வாழ்ந்த பகுதியை பின்னர் உரோமானியர்கள் பாலஸ்தீனம் எனப்பெயரிட்டனர்.
பிலிஸ்தியர்கள் அல்லது பெலஸ்தியர்கள் தற்கால கிரேக்கத்திற்கும் – துருக்கி இடையே உள்ள ஏஜியன் கடலில் உள்ள கிரீட் மற்றும் சைப்பிரசு தீவுகளிலிருந்து, கிமு 12-ஆம் நூற்றாண்டில் இசுரவேலர்களின் நாட்டின் தெற்குப் பகுதியில், மத்தியதரைக் கடல் ஒட்டிய காசா, அஸ்தோது, எக்ரோன் , காத் கானான் மற்றும் அஸ்கெலோன் போன்ற பிரதேசங்களில் குடியேறிய கிரேக்க இன மக்கள் ஆவார். இம்மக்கள் பெலிஸ்த்திய மொழியைப் பேசினர். பிலிஸ்தியர்கள் ஆண்ட நாட்டை போனீசியா என்பர்.
போர்க் குணம் கொண்ட பிலிஸ்திய மக்கள் பயங்கரமான போர் ஆயுதங்களைக் கொண்டு இசுரவேல் மக்களுடன் அவ்வப்போது போரிட்டனர் என்றும், இறுதியில் இஸ்ரவேலர்களின் மன்னர் தாவீது, பிலிஸ்தியத் தலைவனை வென்றதாக யூதர்களின் பழைய ஏற்பாடு நூலின் தொடக்க நூல் 10:14 மற்றும் விடுதலைப் பயணம் 13:17 ஆகியவைகளில் பேசப்படுகிறது.
வரலாற்று ஆவணங்களில் அல்லது தொல்லியல் ஆவணங்களில் பிலிஸ்திய மக்களைக் குறித்தான குறிப்புகள் கிடைக்கப் பெறவில்லை எனிலும், யூதர்களின் பழைய ஏற்பாடு நூலில் பிலிஸ்திய மக்களைக் குறித்த குறிப்புகள் பரவலாக உள்ளது.
யூதர்களின் பழைய ஏற்பாடு நூலின் இணைச் சட்டம் : 2:23 மற்றும் எரேமியா : 47:4-இன் படி, பிலிஸ்திய மக்கள் கிரிட் தீவிலிருந்து இஸ்ரேலின் தென் பகுதியில் குடியேறிய மக்கள் எனக்கூறுகிறது.
பிலிஸ்தியர்களில் உடல் வலிமைப் படைத்த போர் வீரனான கோலியாத்தை, இஸ்ரவேலச் சிறுவன் தாவீது கவண் கல் கொண்டு தாக்கி அழித்தார் என விவிலியத்தின் சாமுவேல் நூல் கூறுகிறது.
அப்பாபிள்ளை 1936 ஆம் ஆண்டு இயற்பியல் துறையில் பரிசோதனை மூலம் பாடம் கற்றுத் தருபவராக இலங்கை பல்கலைக்கழகத்தில் பணியாற்றினார். பின்னர் 1938 ஆம் ஆண்டில் இயற்பியல் துறையில் விரிவுரையாளராக பணி உயர்த்தப்பட்டார். கொழும்பில் அவர் தனது முனைவர் ஆராய்ச்சியை இயற்பியலில் மேற்கொண்டார். இங்கிலாந்தின் மான்செஸ்டர் நகரில் உள்ள மான்செஸ்டர் பல்கலைக்கழகத்தில் 1946 ஆம் ஆண்டு பணியில் சேர்ந்தார். அங்கு லாங்வர்தி பேராசிரியர் திரு பி. எம். எஸ். பிளாகிடுவின் கீழ் பணியாற்றி வந்தார். கொழும்பில் கடல் மட்டத்தில் உள்ள காஸ்மிக் கதிர்கள் உருவாக்கம் மற்றும் தோற்றம் குறித்த அப்பாபிள்ளைவயின் பணிகள் அவருக்கு முணைவர் படத்தை இலண்டன் பல்கலைக்கழகம் பெற்றுத் தந்தது.
அப்பாபிள்ளை இலங்கை திரும்பியதும் அ. வி. மயில்வாகனம், அர்னால்டு வால்பின்டலே மற்றும் பி. எம். எஸ். பிளாகிடு உடன் இணைந்து இணை ஊடுருவல் துகள்கள் அளவீட்டு எல்லைக்குள் இல்லை என்று நிறுவினார். 1963 ஆம் ஆண்டு பேராதனை பல்கலைக்கழகத்தில் இலங்கைப் பல்கலைக்கழகத்தின் புதிய திணைக்களத்தை ஒழுங்கமைத்து அபிவிருத்தி செய்யுமாறு அவர் கேட்டுக் கொண்டார். அவர் ஓய்வு பெறும் வரையில் 1970 ஆம் ஆண்டு முதல் 1979 ஆம் ஆண்டு வரையில் இலங்கைப் பல்கலைக்கழக அறிவியல் துறையின் கல்வி தலைவராக பணியாற்றி வந்தார்.
வேலுப்பிள்ளை அப்பாபிள்ளை இலங்கை விஞ்ஞான முன்னேற்ற சங்கம், அகில இந்திய பெருங்கடல் அறிவியல் சங்கம், ஐக்கிய நாடுகள் கல்வி, அறிவியல், பண்பாட்டு நிறுவனம் அமைத்த இலங்கை தேசிய குழு, இலங்கை தரநிர்ணய ஆலோசனை கவுன்சில் மற்றும் இலங்கை நியதிகளுக்கான தேசிய விஞ்ஞான கவுன்சில் ஆகியவற்றில் உருப்பினராக பணியாற்றி வந்தார். தெற்கு ஆஸ்திரேலியாவில் நடைபெற்ற
வேலுப்பிள்ளை அப்பாபிள்ளை 13 ஆம் நாள் நவம்பர் திங்கள் 1913 ஆண்டு மட்டக்களப்பு என்ற கிழக்கு இலங்கை கடற்கரை பகுதியில் பிறந்தார்.
இவர் யாழ்ப்பாணம் மத்திய கல்லூரியில் 1931 ஆம் ஆண்டு கல்வி கற்றார். பள்ளி படிப்பை முடித்து கொழும்பில் உள்ள இலங்கை பல்கலைக்கழகத்தில் இயற்பியலில் இளங்கலை பட்டம் பெற்றார்.
வேலுப்பிள்ளை அப்பாபிள்ளை ஒரு இலங்கையைச் சேர்ந்த இயற்பியலாலர் மற்றும் கல்வியாளர் ஆவார். இவர் பேராதனையில் உள்ள இலங்கைப் பல்கலைக்கழக அறிவியல் துறையின் கல்வி தலைவர் ஆவார்.
ஏஃபெய் நகரம் கோப்பனின் காலநிலை வகைப்பாட்டுக்கமைய ஈரப்பதமான துணை வெப்பமண்டல காலநிலையை கொண்டுள்ளது. இந்த நகரின் சராசரி ஆண்டு வெப்பநிலை 16.18 ஆகும். அதன் வருடாந்திர மழைவீழ்ச்சி 1,000 மில்லிமீற்றருக்கு சற்று அதிகமாகும். இங்குள்ள கோடைகாலங்கள் வெப்பமாகவும் ஈரப்பதமாகவும் இருக்கும். சூலை மாதத்தின் சராசரி வெப்பநிலை 28.3 ஆகும். சூன், சூலை, ஆகஸ்ட் மற்றும் செப்டம்பர் ஆகிய மாதங்களில், தினசரி வெப்பநிலை 37 ஐ அடையலாம் அல்லது அதிகமாகலாம். நகரம் ஆண்டுதோறும் 1,868 மணிநேர பிரகாசமான சூரிய ஒளியைப் பெறுகிறது.
ஏஃபெய் நகரம் தென்-மத்திய அன்ஹுயியில் நாஞ்சிங்கிலிருந்து மேற்கே 130 கிலோமீற்றர் தொலைவில் அமைந்துள்ளது. நகரின் தென்கிழக்கில் 15 கிமீ தொலைவில் அமைந்துள்ள சாவோ ஏரி சீனாவின் மிகப்பெரிய நன்னீர் ஏரிகளில் ஒன்றாகும். இருப்பினும் சமீபத்திய ஆண்டுகளில் துரதிர்ஷ்டவசமாக இந்த ஏரி நைதரசன் மற்றும் பாசுபரஸ் என்பவற்றால் மாசடைந்துள்ளது. அரசாங்கம், மக்களின் முயற்சிகளினால் மேம்பாட்டு நிலை அடைந்து வருகின்றது.
ஏஃபெய் சீனாவின் அன்ஹுயி மாகாணத்தின் தலைநகரமும் மிகப் பெரிய நகரமுமாகும். மாவட்ட நிலையிலுள்ள இந்த நகரம் அன்ஹுயியின் அரசியல், பொருளியல்,பண்பாட்டு மையமாகும். மாகாணத்தின் மத்தியில் அமைந்துள்ள இந்த நகரத்தின் வடக்கில் கூவைனானும், வடகிழக்கில் சூசௌவும், தென்கிழக்கில் உகுவும், தெற்கில் டோங்லிங்கும், தென்மேற்கில் அன்கிங்கும் மேற்கில் லுவான் நகரமும் எல்லைகளாக உள்ளன.
மே மற்றும் சூன் மாதங்களில் காற்றின் தரம் குறைகிறது. நகரத்திற்கு வெளியே உள்ள விவசாயிகள் அடுத்த பயிரை நடவு செய்வதற்கான தயாரிப்பில் தங்கள் வயல்களை எரிப்பதன் விளைவாக நகரத்தில் புகைமூட்டம் ஏற்படுகின்றது. அன்ஹூயைச் சுற்றியுள்ள ஏஃபெய், ஷாங்காய் மற்றும் தியான்ஜின் உள்ளிட்ட பிற முக்கிய நகரங்களிலும் அடர்த்தியான புகை மூட்டம் இதனால் ஏற்படுகின்றது.
ஏஃபெயில் வாழ்கின்ற பெரும்பான்மையான மக்கள் ஹான் சீனர்கள் ஆவார்கள். நகரத்தில் ஒப்பீட்டளவில் குறைந்த எண்ணிக்கையிலான ஹுய் சீனர்கள் வசிக்கின்றனர். அவர்களுக்காக ஒரு சில மசூதிகள் கட்டப்பட்டுள்ளன. நகரத்தில் உள்ள ஐந்து மில்லியனுக்கும் அதிகமான மக்களில் சிலர் அன்ஹூயின் பிற பகுதிகளிலிருந்து புலம் பெயர்ந்த தொழிலாளர்கள் ஆவார்கள்.
இன்றைய ஏஃபெய் நகரம் சாங் வம்சத்திலிருந்து வந்தது. இரண்டாம் உலகப் போருக்கு முன்னர் அடிப்படையில் ஒரு நிர்வாக மையமாகவும், தெற்கே வளமான சமவெளிக்கான பிராந்திய சந்தையாகவும் இருந்தது. இது சமீபத்திய ஆண்டுகளில் உள்கட்டமைப்பின் வளர்ச்சியைக் கடந்துவிட்டது.
எலன் பேட்டிள்சு சாயர் கோகு , ஓர் அமெரிக்க-கனடிய வானியலாளர் ஆவார். இவர் பேரியல் கொத்துகள், மாறும் விண்மீன்கள் பற்றிய முன்னோடி ஆய்வுக்காக பெயர்பெற்றவர். இவர் பல வானியல் அமைப்புகளுக்கு முதல் பெண் தலைவராக இருந்துள்ளார். இவர் தன்காலச் சிறந்த அறிவியல் பெண்மணியாகவும் விளங்கியுள்ளார். அப்போது பல பல்கலைக்கழகங்கள் பெண்களுக்கு அறிவியல் பட்டமேதும் வழங்குவதில்லை என்பது குறிப்பிடத்தக்கது. இவரது அறிவியல் பரப்புரையும் அறிவியல் இதழ்ப்பணியும் , ஆகியவற்றில் வானியல் பத்திகளாக அமைந்தன. இவர் தன்காலத்தில் அறுபது ஆண்டுகளாக மாபெரும் அறிவியலாளராகவும் அருளார்ந்த ஆளுமையாகவும் மதிக்கப்பட்டார்.
ஒண்டாரியொ ஒட்டாவா தேசிய அறிவியல் அருங்காட்சியகமும் சிலியில் உள்ள டொராண்டோ பல்கலைக்கழகத் தெற்கு வான்காணகத்தின் தொலைநோக்கியும் இவருக்குக் காணிக்கையாக்கப் பட்டன.
தளிர்த்திறன் திட்டம் என்பது குழந்தைகளுக்கும் வளரிளம் பருவத்தினருக்கும் வாழ்க்கைத்திறன் கல்வியை வழங்கும் திட்டம் ஆகும். விழிப்புணர்வின் வழியாக நிலைமாற்றம் என்னும் நோக்கத்தோடு 2008 ஆம் ஆண்டு முதல் இத்திட்டத்தை மதுரையைத் தலைமையிடமாகக்கொண்டு இயங்கும் அபராஜிதா குழுமத்தின் அபராஜிதா அறக்கட்டளை செயற்படுத்துகிறது. இத்திட்டம் தமிழ்நாடு, குஜராத், ராஜஸ்தான், ஹரியானா, மத்தியப்பிரதேசம் ஆகிய ஐந்து மாநிலங்களில் உள்ள 39498 பள்ளிகளில் அந்தந்த மாநிலக் கல்வித்துறையின் வழியாக 53,05,250 மாணவர்களுக்கு வாழ்க்கைத்திறன் கல்வியை வழங்குகிறது. . வழக்கமான பாடத்திட்டத்தில் இல்லாத, ஆனால் இன்றைய நெருக்கடியான வாழ்க்கைக்கு மிகவும் முக்கியமான திறன்களை வளர்ப்பதுதான் இந்தப் பாடத்திட்டத்தின் அடிப்படை ஆகும். மாணவர்கள் தங்களது முழுத்திறனை உணர்ந்துகொள்ளவும் முழுமையான அணுகுமுறையை மேற்கொள்ளவும் இந்தக் கல்வி உதவும்.
மாணவர்கள் தமது வாழ்க்கையோடு தொடர்புடைய சிக்கல்களுக்கு ஈடுகொடுக்க அவர்களுக்குத் தேவையான திறன்களை வழங்குவதன் மூலமாக, மாணவர்கள் தமக்கான வாய்ப்புகளை அறிந்து தேர்ந்தெடுக்க ஆற்றலூட்டல்.
மாணவர்களை தன்னுயர்மதிப்பும் தன்மதிப்பும் கொண்டவர்களாக உருவாக்கி, அவர்களை பொறுப்பும் தன்னம்பிக்கையும் உடையவர்களாகத் திகழச்செய்தல்.
மாணவர்கள் தாம் வாழும் எதார்த்த உலகிலோடு பொருந்தி, பொறுப்புள்ள குடிமக்களாக வாழ்ந்து தமக்கும் தமது குடும்பத்திற்கும் சமுதாயத்திற்கும் தமது பங்களிப்பை வழங்கும் வகையில் அவர்களை உருவாக்குவது.
ஒன்றாம் வகுப்பிலிருந்து ஐந்தாம் வகுப்பு வரை பயிலும் மாணவர்கள் தொடக்கப்பள்ளி மாணவர்கள் எனப்படுகின்றனர். அவர்களுக்கு வாழ்க்கைத்திறன் கல்வியைக் கற்றுதருவதற்காக அபராஜிதா அறக்கட்டளை உருவாக்கியுள்ள தளிர்த்திறன் திட்டம் பாடத்திட்டத்தை வகுத்திருக்கிறது. அது, ஒவ்வொரு வகுப்பிலும் ஒவ்வொரு வாழ்க்கைத்திறனுக்கும் இரண்டு பாடங்கள் வீதம் ஐந்து வகுப்பிற்கு நூறு பாடங்களைக் கொண்டிருக்கிறது. விளையாட்டு, செயல்பாடுகள், பாடல்கள் ஆகியவற்றைக்கொண்டவையாக இப்பாடங்கள் இருக்கின்றன.
வெள்ளாட்டத்திட்டம் சிறப்பாக நிறைவேறியதால், இத்திட்டம் தமிழ்நாட்டரசால் நடத்தப்படும் 2141 அரசு உயர்நிலைப்பள்ளிகளுக்கும் 2018 அரசு மேல்நிலைப்பள்ளிகளுக்கும் 1-10-2009ஆம் நாள் விரிவுபடுத்தப்பட்டது. 2013ஆம் ஆண்டில் இத்திட்டம் அரசு உதவிபெறும் பள்ளிகளுக்கும் விரிவாக்கம் செய்யப்பட்டது. அதனைத் தொடர்ந்து தொடக்கப்பள்ளி மாணவர்களுக்கான தளிர்த்திறன் திட்டம் மதுரை மாநகராட்சி தொடக்கப்பள்ளிகளிலும் நடுநிலைப்பள்ளிகளிலும் 2015ஆம் ஆண்டு முதல் செயற்படுத்தப்படுகிறது. .
இத்திட்டம் 2008-2009 ஆம் கல்வியாண்டில் ஐந்து மேல்நிலைப்பள்ளிகளில் (மதுரை மாநகராட்சிப்பள்ளிகள் இரண்டு, சிவகங்கை மாவட்டம் திருப்பத்தூரிலுள்ள அரசு மேல்நிலைப்பள்ளிகள் இரண்டு, விருதுநகர் மாவட்டம் மல்லாங்கிணற்றிலுள்ள அரசு மேல்நிலைப்பள்ளி) வெள்ளோட்டமாகக் கற்பிக்கப்பட்டது. இந்த வெள்ளோட்டம் 2008 சூலை 29ஆம் நாள் மல்லாங்கிணற்றிலுள்ள அரசு மேல்நிலைப்பள்ளியில் தொடங்கியது .
வாழ்க்கைத்திறன் கலைத்திட்ட வடிவமைப்பு , கலைத்திட்டங்களை வழங்கல் , திட்டச் செயலாக்கம் , திட்ட மீள்வலுவூட்டம் , விளைவைப் பகுப்பாய்தல் , செயலாய்வு என்னும் ஆறு படிநிலைகளைக்கொண்டதாக இத்திட்டம் உருவாக்கப்பட்டுள்ளது.
ஆறாம் வகுப்பிலிருந்து பதினொன்றாம் வகுப்பு வரை பயிலும் மாணவர்களுக்கான வாழ்க்கைத் திறன் கல்வி பாடத்திட்டம் வகுப்பிற்கு 20 பாடங்கள் வீதம் 120 பாடங்களைக் கொண்டிருக்கறது. அந்த 120 பாடங்களும் காணொளி வடிவில் இருக்கின்றன. அவற்றை வகுப்பறையில் கற்பிப்பதற்கு ஏதுவாக “காணொளிப்பாட நிறுத்தற்குறிப்புகள்” என்னும் கையேடும் வழங்கப்பட்டுள்ளது.
ஐக்கிய நாடுகள் அவை வெளியிட்டுள்ள குழந்தைகள் உரிமைக்கான உடன்படிக்கை 1989 குழந்தைகளுக்கு வழங்க வேண்டிய கல்வியின் நோக்கம் எத்தகையனவாக இருக்க வேண்டும் என்பதனை அதன் பிரிவு 29அ முதல் உ வரையுள்ள பகுதியில் வரையறுத்திருக்கிறது.
உலக நலவாழ்வு அமைப்பு , “அன்றாட வாழ்வின் தேவைகளையும் வெல்விளிகளையும் திறம்படக் கையாள்வதற்கு ஒருவரைத் தகுதிப்படுத்துகின்ற ஏற்றிசைதல், உடன்பாட்டு நடத்தை ஆகிய திறன்களே வாழ்க்கைத்திறன்கள் ஆகும்” என வாழ்க்கைத்திறன்களை வரையறுக்கிறது.
பெரம்பலூர் மாவட்டத்தில் 2017 புள்ளிவிபர கணக்கீட்டின்படி கலை அறிவியல் கல்லூரிகள் 5ம் பாரதிதாசன் பல்கலைக்கழகத்தின்கீழும், பொறியியல் கல்லூரிகள் 8ம் அண்ணா பல்கலைக்கழகத்தீன்கீழும், மருத்துவ கல்லூரிகள் 1,
ஆசிரியர் பயிற்சி கல்லூரிகள் 20, செவிலியர் பயிற்சி கல்லூரிகள், மருந்தியல் கல்லூரிகள், பாலிடெக்னிக் கல்லூரிகள் 7, வேளாண்மைக் கல்லூரிகள் 1,